CELEX: 32012R0715
Language: sl
Date: 2012-07-30 00:00:00
Title: Izvedbena uredba Komisije (EU) št. 715/2012 z dne 30. julija 2012 o spremembi Uredbe (EU) št. 42/2010 o uvrstitvi določenega blaga v kombinirano nomenklaturo

7.8.2012   
            
            
               SL
            
            
               Uradni list Evropske unije
            
            
               L 210/4
            
         IZVEDBENA UREDBA KOMISIJE (EU) št. 715/2012
   z dne 30. julija 2012
   o spremembi Uredbe (EU) št. 42/2010 o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               V skladu z drugim odstavkom stolpca (3) preglednice iz Priloge k Uredbi Komisije (EU) št. 42/2010 (2) živilo v obliki tablete, opisano v stolpcu (1) navedene preglednice, ne izpolnjuje zahtev iz opombe 2(b)(2) k poglavju 19 kombinirane nomenklature (KN) zaradi njegove sestave, priprave in uporabe kot prehransko dopolnilo. Uvrstitev izdelka v poglavje 19 tako ne pride v poštev.
            
         
               (2)
            
            
               Ob upoštevanju sodbe Sodišča Evropske unije z dne 17. decembra 2009 v združenih zadevah C-410/08 do C-412/08, Swiss Caps (3), in zlasti odstavka 33 je uvrstitev živil, namenjenih uporabi kot prehranska dopolnila, pod tarifno številko 2106 KN mogoča samo, če zadevna živila niso navedena ali zajeta drugje. Zato se lahko živila, namenjena uporabi kot prehranska dopolnila, uvrstijo pod druge tarifne številke KN, kadar je opis teh tarifnih številk bolj specifičen.
            
         
               (3)
            
            
               Posledično priprava in uporaba živila kot prehransko dopolnilo ne more biti podlaga za izključitev izdelka iz poglavja 19 KN. Zato je treba navesti, da je sestava izdelka edini razlog, zaradi katerega ta ne izpolnjuje zahtev iz opombe 2(b)(2) poglavja 19 KN.
            
         
               (4)
            
            
               Utemeljitev v drugem odstavku stolpca (3) Priloge k Uredbi (EU) št. 42/2010 je zato treba ustrezno spremeniti. Vendar je treba zaradi jasnosti celotno Prilogo k Uredbi (EU) št. 42/2010 nadomestiti z novo prilogo.
            
         
               (5)
            
            
               Ukrepi iz te uredbe so skladni z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 42/2010 se nadomesti z naslednjim:
   
      
         „PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek, sestavljen iz (v masnih odstotkih):
                     
                                 —
                              
                              
                                 ječmenove trave v prahu
                              
                              
                                 28,8
                              
                           
                                 —
                              
                              
                                 medu
                              
                              
                                 27,5
                              
                           
                                 —
                              
                              
                                 pšenične trave v prahu
                              
                              
                                 21,5
                              
                           
                                 —
                              
                              
                                 lucerne v prahu
                              
                              
                                 21,5
                              
                           
                                 —
                              
                              
                                 stearinske kisline
                              
                              
                                 0,4
                              
                           
                                 —
                              
                              
                                 popra
                              
                              
                                 0,25
                              
                           
                                 —
                              
                              
                                 kromovega pikolinata
                              
                              
                                 0,01
                              
                           (ustreza 8,7 μg Cr na tableto)
                     Izdelek je pripravljen za prodajo na drobno v obliki tablet in se uporablja kot prehransko dopolnilo (ena tableta dvakrat na dan).
                  
                  
                     2106 90 98
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 2106, 2106 90 in 2106 90 98.
                     Ker izdelek zaradi svoje sestave ne ustreza zahtevam iz opombe 2(b)(2) k poglavju 19, uvrstitev v poglavje 19 ne pride v poštev.
                     Izdelek ne ustreza zahtevam iz dodatne opombe 1 k poglavju 30, saj ni navedb o uporabi za specifično bolezen ali o koncentraciji aktivnih snovi. Zato se ne šteje za zdravilo iz rastlinskih pripravkov v smislu tarifne številke 3004.
                     Zato se izdelek uvrsti pod tarifno številko 2106 kot živilo, ki ni navedeno ali zajeto na drugem mestu in se uporablja kot prehransko dopolnilo, namenjeno ohranjanju splošnega zdravja in dobrega počutja. (glej tudi pojasnjevalne opombe harmoniziranega sistema k tarifni številki 2106, drugi odstavek, točka 16).“
                  
               
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. julija 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 12, 19.1.2010, str. 2.
   
      (3)  [2010], ZOdl. I-11991.